ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
ఐదు ఎరువుల కర్మాగారాల పునరుద్ధరణపై
మాండవీయ సమీక్ష
కోవిడ్ సంక్షోభం ఎదురైనా, సెప్టెంబర్ నుంచి ఉత్పత్తి ప్రారంభించనున్న రామగుండం ప్లాంట్..
గోరఖ్ పూర్, బరౌనీ, సింధ్రీ కర్మాగారాల్లో
వచ్చే ఏడాది మేనెలకల్లా ఉత్పత్తి మొదలు
ఐదు ఎరువుల ప్లాంట్ల పనులు పూర్తయ్యేలా చూడాలని
అధికారులకు మాండవీయ ఆదేశం
దేశంలోని ఐదు ఎరువుల కర్మాగారాల పునురుద్ధరణ ప్రక్రియపై కేంద్ర రసాయనాలు, ఎరువుల శాఖ సహాయమంత్రి మన్ సుఖ్ మాండవీయ సమీక్షా సమావేశం నిర్వహించారు. ఎరువుల శాఖ అధికారులతో వీడియో కాన్ఫరెన్స్ ద్వారా ఈ సమీక్ష జరిగింది.
గోరఖ్ పూర్, బరౌనీ, సింధ్రీలోని హిందూస్తాన్ ఉర్వరక్ రసాయన్ లిమిటెడ్  ప్లాంట్లు, రామగుండం ఎరువుల, రసాయనాల సంస్థ , తాల్చేర్ ఫెర్టిలైజర్స్ లిమిటెడ్  ప్లాంట్లపై సమీక్ష జరిగింది. ఐదు ఎరువుల కర్మాగారాలను నిర్వహిస్తున్న RFCL, HURL, TFL సంస్థల సీనియర్ అధికారులు ఈ సమీక్షకు హాజరయ్యారు.
ఎరువుల కర్మాగారాల ఆర్థిక ప్రగతి, ఇతర అభివృద్ధి అంశాలపై ఈ సమావేశంలో మంత్రి సమీక్షించారు. కర్మాగారాల పనరుద్ధరణ పనులను సత్వరం పూర్తి చేసేందుకు సాధ్యమైన అన్ని చర్యలూ తీసుకోవాలని కేంద్రమంత్రి ఈ సందర్భంగా అధికారులను ఆదేశించారు.
రామగుండం ఎరువుల రసాయనాల కర్మాగారం అభివృద్ధి పనులు ఇప్పటికే 99.53శాతం పూర్తయ్యాయని, కోవిడ్ వైరస్ సంక్షోభం తలెత్తిన కారణంగా ఏవో కొన్ని చిన్న పనుల్లో కాస్త జాప్యం చోటుచేసుకుందని ఈ సమావేశంలో అధికారులు మంత్రికి తెలిపారు. ఈ ఏడాది సెప్టెంబర్ నెలకల్లా రామగుండం ప్లాంట్ లో ఎరువుల ఉత్పాదన మొదలవుతుందని భావిస్తున్నట్టు చెప్పారు.
అలాగే, గోరఖ్ పూర్ ఎరువుల కర్మాగారం పనులు 77శాతం, సింధ్రీ ప్లాంట్ పనులు 70శాతం, బరౌనీ కర్మాగారం పనులు 69శాతం పూర్తయ్యాయని అధికారులు వివరించారు. గోరఖ్ పూర్, సింధ్రీ, బరౌనీ ప్లాంట్లు వచ్చే ఏడాది మే నెలలోగానే పూర్తవుతాయన్నారు. ఒడిశాలోని తాల్చేర్ ఎరువుల కర్మాగారంలో ప్రస్తుతం ప్రాజెక్టు అవకాశాలపై అంచనా, డిజైన్ల రూపకల్పన పని కొనసాగుతోందని చెప్పారు. కోవిడ్ వైరస్ సంక్షోభం కారణంగా అనేక సవాళ్లు ఎదురై, పనుల్లో కొంత జాప్యం జరిగినప్పటికీ, వేగంగా పని పూర్తిచేసేందుకు అన్ని చర్యలూ తీసుకుంటున్నామని అధికారులు మంత్రికి తెలపారు.
యూరియా రంగంలో కొత్త పెట్టుబడులకు అవకాశం కల్పించేందుకు, ఈ రంగంలో దేశాన్ని స్వయంసమృద్ధితో తీర్చిదిద్దేందుకు భారత ప్రభుత్వం 2012లో కొత్త పెట్టుబడుల విధానాన్ని ప్రకటించింది. మూతబడిన ఐదు ఎరువుల కర్మాగారాలను పునరుద్ధరించేందుకు ప్రభుత్వం ఈ విధానం కిందనే చర్యలు తీసుకుంటోంది. ఫెర్టిలైజర్ కార్పొరేషన్ ఆఫ్ ఇండియా , హిందూస్తాన్ ఫెర్టిలైజర్ కార్పొరేషన్ లిమిటెడ్  పరిధిలోని ఐదు ఎరువుల ప్లాంట్లను ప్రభుత్వం ఇపుడు పునరుద్ధరిస్తోంది.
ప్రభుత్వం పునరుద్ధరిస్తున్న 5 ప్రభుత్వ రంగ ప్లాంట్లు...
---రామగుండం ఎరువుల, రసాయనాల కర్మాగారం 
---తాల్చేర్ ఎరువుల కర్మాగారం 
---హిందూస్తాన్ ఉర్వరక్, రసాయన్ లిమిటెడ్ కు చెందిన 3 ప్లాంట్లు .
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు 43.79 కోట్లకు పైగా టీకాడోసుల అందజేత ఇంకా రాష్ట్రాలు, ప్రైవేట్ ఆస్పత్రుల వద్ద 3.20 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీక మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది.
|
|
టీకా డోసులు
|
|
)
|
|
సరఫరా చేసినవి
|
|
43,79,78,900
|
|
సరఫరాలొ ఉన్నవి
|
|
7,00,000
|
|
వాడినవి
|
|
40,59,77,410
|
|
అందుబాటులో ఉన్న నిల్వ
|
|
3,20,01,490
ఇప్పటిదాకా 43.79 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 7,00,000 డోసులు సరఫరాలొ ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 40,59,77,410 డోసులు. 3.20 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర ఇంకా ఉన్నాయి.
మంత్రిమండలి
మహాత్మాగాంధీ 150వ జయంతి సందర్బంగా ఖైదీలకు ప్రత్యేక రెమిషన్కు కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఈరోజు సమావేశమైన కేంద్ర కేబినెట్, మహాత్మాగాంధీ 150 వ జయంతిని పురస్కరించుకుని ఖైదీలకు ప్రత్యేక రెమిషన్ ఇచ్చే ప్రతిపాదనకు ఆమోదం తెలిపింది.
, మూడవ దశలో2019 అక్టోబర్ 2 మహాత్మాగాంధీ జయంతి రోజున విడుదల చేస్తారు.
ఎ) 55 సంవత్సరాలు ఆ పైబడిన, 50 శాతం వాస్తవ శిక్షా కాలాన్ని పూర్తిచేసిన మహిళలు
బి) 55 సంవత్సారాలు , అంతకు పైబడిన ట్రాన్స్జెండర్ ఖైదీలు, 50 శాతం వాస్తవ శిక్షాకాలాన్ని పూర్తిచేసిన వారు.
సి) 60 సంవత్సరాలు, అంతకు పైబడిన పురుష ఖైదీలు, 50 శాతం వాస్తవ శిక్షాకాలాన్ని పూర్తిచేసిన వారు,
ది) 70 శాతం అంతకంటే ఎక్కువ గల శారీరక వికలాంగులు, దివ్యాంగులైన ఖైదీలు 50 శాతం వాస్తవ శిక్షాకాలం పూర్తిచేసినవారు.
ఇ) నయంకాని రోగాలతో బాధపడుతున్న ఖైదీలు
ఎఫ్) మూడింట రెండువంతుల వాస్తవ శిక్షాకాలాన్ని పూర్తిచేసిన ఖైదీలు
మరణ శిక్ష విధింపునకు గురైన వారు, మరణ శిక్షను జీవితకాల శిక్షగా మార్పునకు గురైన వారికి ప్రత్యేక రెమిషన్ వర్తించదు. వరకట్నం చావు కేసులు, అత్యాచారం, మానవ అక్రమరవాణా, పోటా చట్టం కింద శిక్షపడినవారు, యుఎపిఎ, టాడా, ఎఫ్.ఐ.సిఎన్, పోస్కోచట్టం, మనీలాండరింగ్, ఫెమా, ఎన్డిపిఎస్.అవినీతి నిరోధక చట్టం తదితర తీవ్రమైన, హీనమైన నేరాల కింద శిక్షకు గురైన వారికి ప్రత్యేక రెమిషన్ వర్తించదు.
ఇందుకు సంబంధించిన అర్హులైన ఖైదీల పేర్లను రెమిషన్ కోసం పరిశీలించాల్సిందిగా హోం వ్యవహారాల మంత్రిత్వశాఖ అన్ని రాష్ట్రప్రభుత్వాలు, కేంద్ర పాలిత ప్రాంతాలకు సూచనలు జారీ చేయనుంది.రాష్ట్రప్రభుత్వాలు, కేంద్రపాలిత ప్రాంతాల పాలనాయంత్రాంగాలు ఇందుకు సంబంధించిన కేసులను పరిశీలించేందుకు కమిటీలను నియమించాల్సిందిగా సూచించనున్నారు.రాష్ట్రప్రభుత్వాలు ఈ కమిటీ సిఫార్సులను రాజ్యాంగంలోని ఆర్టికల్ 161 కింద పరిశీలించి ఆమోదం తెలిపేందుకు గవర్నర్ ముందుంచనున్నాయి.ఈ మేరకు ఆమోదం పొందిన తర్వాత ఈ ఏడాది అక్టోబర్ 2, రెండోదశలో 2019 ఏప్రిల్ 10, మూడో దశలో 2019 అక్టోబర్ 2న రెమిషన్ పొందిన ఖైదీలను విడుదల చేస్తారు.
నేపథ్యం...
మహాత్మాగాంధీ 150 వజయంతి వంటి ముఖ్యమైన సందర్భాన్ని పురస్కరించుకుని ఖైదీలకు ప్రత్యేక రెమిషన్ ఇవ్వడం, మానవతా విలువలకు కట్టుబడిన మహాత్ముడికి సరైన నివాళి కాగలదు.
రక్షణ మంత్రిత్వ శాఖ
తీవ్ర తుపాను ‘బిపోర్జాయ్’ సహాయక చర్యల్లో భాగంగా గుజరాత్లోని ఓఖా వద్ద 50 మందిని రక్షించిన భారత తీర రక్షక దళం
తీవ్రమైన తుపాను బిపోర్జాయ్ సహాయక చర్యల్లో భాగంగా, చక్కటి సమన్వయం & వేగంతో, భారత తీర రక్షక దళం  13 జూన్ 2023న గుజరాత్లోని ఓఖా వద్ద 50 మందిని కాపాడింది. డైరెక్టరేట్ జనరల్ ఆఫ్ హైడ్రోకార్బన్స్ , 12 జూన్ 2023న, గుజరాత్లోని ఓఖాకు పశ్చిమాన 25 నాటికల్ మైళ్ల దూరంలో ఉన్న 'కీ సింగపూర్/01' చమురు క్షేత్రంలో ఉన్న 50 మంది సిబ్బందిని తరలించాల్సిందిగా భారత తీర రక్షక దళాన్ని అభ్యర్థించింది.
అభ్యర్థనను స్వీకరించిన ఐసీజీ, కఠినమైన వాతావరణం, ఉవ్వెత్తున ఎగసిపడుతున్న సముద్ర అలల మధ్యే చమురు క్షేత్రంలోని మొత్తం 50 మంది సిబ్బందిని సురక్షితంగా తరలించడానికి ఆపరేషన్ ప్రారంభించింది. ఐసీజీ నౌక షూర్ వెంటనే సహాయక చర్యల కోసం సముద్రంలోకి వెళ్లింది. ఐసీజీ హెలికాప్టర్  కూడా రాజ్కోట్ నుంచి ఓఖా వరకు వెళ్లింది.
అత్యంత ఉత్కంఠభరితంగా సాగిన ఆపరేషన్లో, ఐసీజీ 12 జూన్ 2023 సాయంత్రం నాటికి 26 మంది సిబ్బందిని అక్కడి నుంచి ఖాళీ చేయించింది. 13 జూన్ 2023న, ఉదయాన్నే తిరిగి పని ప్రారంభించింది. మిగిలిన 24 మంది సిబ్బందిని కూడా సురక్షితంగా తరలించింది. దీంతో, మొత్తం 50 మంది ఉద్యోగులు సురక్షితంగా ఒడ్డుకు చేరారు. ఆపరేషన్ విజయవంతంగా పూర్తయింది.
06 జూన్ 2023 నుంచి అరేబియా సముద్రంలో 'బిపోర్జాయ్'  ఏర్పడుతున్నట్లు గుర్తించారు. ఐసీజీ, సముద్రంలో ముందస్తు సహాయక చర్యలను ప్రారంభించింది.
వ్యవసాయ మంత్రిత్వ శాఖ
భారతదేశం జి20 అధ్యక్షత కింద వ్యవసాయ వర్కింగ్ గ్రూప్  1వ అగ్రికల్చర్ డిప్యూటీస్ మీటింగ్ కు ఆతిథ్యమిచ్చేందుకు సిద్ధంగా ఉన్న ఇండోర్
మూడు రోజుల కార్యక్రమమైన 1వ ఎడిఎం 13-15 ఫిబ్రవరి 2023వరకు ఇండోర్లో జరుగుతోంది. జి20 దేశాలు, అతిథి దేశాలు, అంతర్జాతీయ సంస్థలకు చెందిన వందమంది ఈ సమావేశంలో పాల్గొంటారని భావిస్తున్నారు.
మూడురోజుల సమావేశంలో తొలిరోజు ప్రదర్శనను మధ్యప్రదేశ్ ముఖ్యమంత్రి శ్రీ శిరాజ్సింగ్ చౌహాన్ ప్రారంభించనున్నారు. చిరుధాన్యాలు, విలువ జోడించిన ఆహార పదార్ధాలతో పాటుగా పశుసంవర్ధక, మత్స్య శాఖలకు చెందిన స్టాళ్ళు ప్రదర్శనలో ప్రధాన ఆకర్షణగా ఉండనున్నాయి.
వ్యవసాయ వర్కింగ్ గ్రూప్ తొలి ఎడిఎంలో మొదటి రోజు వ్యవసాయ సంబంధిత విషయాలను అంశాలను చర్చించాలని నిర్ణయించారు. రెండవ రోజు కేంద్ర పౌరవిమాన యాన మంత్రి శ్రీ జ్యోతిరాదిత్య సింథియా సమావేశానికి హాజరు కానున్నారు. ఆ రోజు పాల్గొంటున్న సభ్యులు, అంతర్జాతీయ సంస్థల మధ్య సాధారణ చర్చలు జరుగనున్నాయి.
మూడవ రోజు ఎడబ్ల్యుజి కీలక బట్వాడాలపై చర్చలకు కేటాయించారు. ఇందులో పాలుపంచుకుంటున్న సంబంధిత సభ్యులు, అంతర్జాతీయ సంస్థలతో రోజంతా చర్చలు జరిగే సాంకేతిక సెషన్గా ఇది ఉండనుంది.
ఈ కార్యక్రమం సందర్భంగా, ప్రతినిధులు రాజ్వాడా ప్యాలెస్, మాండు కోట వంటి వారసత్వ సంపదలను సందర్శించడం ద్వారా సుసంపన్నమైన భారతీయ చరిత్రను తెలుసుకుంటారు. భారీ విందులు, సాంస్కృతిక ప్రదర్శనలు మన భారతీయ వంటకాల, సంస్కృతి రుచిని అతిథులకు అందిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.02 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,02,15,630
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.02 కోట్లకుపైగా  నిల్వలు అందుబాటులో ఉన్నాయి.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
రూ.25,826.59 కోట్ల విలువైన 88,43,847 బేళ్ల పత్తి సేకరణతో 18,13,359 మంది రైతులకు లబ్ధి
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలు కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హరియాణా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీఘర్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, ఒడిశా, మధ్యప్రదేశ్, మహారాష్ట్ర, బిహార్, ఝార్ఖండ్, అసోం, కర్ణాటక, పశ్చిమబంగాల్లో 26.01.2021 నాటికి, 587.74 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 488.49 ల.మె.ట. కంటే ఇది 20.31 శాతం అధికం. ప్రస్తుత 587.74 ల.మె.ట. సేకరణలో, ఒక్క పంజాబ్ నుంచే 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 34.50 శాతం.
కనీస మద్దతు ధర వద్ద, రూ.1,10,965.89 కోట్ల విలువైన వరి ధాన్యం సేకరణ ద్వారా దాదాపు 84.73 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51.92 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హరియాణా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. 2020-21 రబీ మార్కెటింగ్ సీజన్లో, 2.50 ల.మె.ట. పప్పుధాన్యాలు, నూనెగింజల కొనుగోలుకు గుజరాత్, తమిళనాడు రాష్ట్రాలకు అనుమతి ఇచ్చారు. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
26.01.2021 వరకు; 1,62,352 మంది తమిళనాడు, కర్ణాటక, మహారాష్ట్ర, గుజరాత్, హరియాణా, రాజస్థాన్ రైతులకు ప్రయోజనం కలిగిస్తూ, రూ.1,622.95 కోట్ల కనీస మద్దతు ధరతో, 3,01,581.08 మె.ట. పెసలు, మినుములు, కందులు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5,089 మె.ట. ఎండు కొబ్బరిని రూ.52.40 కోట్ల కనీస మద్దతు ధరతో కొనుగోలు చేసింది. దీనివల్ల, 26.01.2021 వరకు తమిళనాడు, కర్ణాటకలోని 3,961 మంది రైతులకు ప్రయోజనం చేకూరింది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హరియాణా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 26.01.2021 వరకు, 18,13,359 మంది రైతుల నుంచి 88,43,847 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.25,826.59 కోట్ల రూపాయలు చెల్లించింది.
ప్రధాన మంత్రి కార్యాలయం
యుఎఇ అధ్యక్షునితో మాట్లాడిన ప్రధాన మంత్రి శ్రీ నరేంద్ర మోదీ
భారతదేశం యొక్క చంద్రయాన్-3 మిశన్ విజయవంతం అయినందుకు హృద యపూర్వక శుభాకాంక్షల ను తెలిపిన యుఎఇ అధ్యక్షుడు
ఆయన కు ధన్యవాదాలను తెలిపిన ప్రధానమంత్రి ; జి20 శిఖర సమ్మేళనం లో ఆయన కు స్వాగతం పలకడం కోసం ఎదురుచూస్తున్నట్లుతెలిపిన ప్రధాన మంత్రి
యుఎఇ అధ్యక్షుడు శ్రీ శేఖ్ మొహమ్మద్ బిన్ జాయద్ అల్ నాహ్ యాన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
యుఎఇ అధ్యక్షుడు భారతదేశం యొక్క చంద్రయాన్-3 మిశన్ సఫలం అయినందుకు భారతదేశ ప్రజల కు మరియు ప్రధాన మంత్రి కి హృదయపూర్వక అభినందనల ను తెలియ జేశారు
ఆయన యొక్క స్నేహపూర్ణమైనటువంటి స్పందన కు గాను ప్రధాన మంత్రి ధన్యవాదాల ను తెలియ జేశారు. చంద్రయాన్ యొక్క విజయం యావత్తు మానవాళి కి లభించినటువంటి జయం, విశేషించి గ్లోబల్ సౌథ్ దేశాల విజయం అని ప్రధాన మంత్రి పేర్కొన్నారు.
వచ్చే నెల లో జరుగనున్న జి20 శిఖర సమ్మేళనం లో పాలుపంచుకోవడానికి విచ్చేసే శ్రీ నాహ్ యాన్ కు స్వాగతం పలకాలని తాను ఆశపడుతున్నట్లు ప్రధాన మంత్రి తెలియ జేశారు.
సాంస్కృతిక మంత్రిత్వ శాఖ
ఉత్తరప్రదేశ్ స్టేట్ ఆర్కైవ్స్లో 2022 డిసెంబర్ 18-19 తేదీల్లో రెండురోజుల పాటు జరగనున్న ఇండియన్ హిస్టారికల్ రికార్డ్స్ కమిటీ 63వ సమావేశం
• 1600 తర్వాత భారతీయ చరిత్ర యొక్క అసలు మూలాల ఆధారంగా వివిధ అంశాలపై మొత్తం 24 పత్రాలు సమర్పించనున్న పరిశోధకులు
• ది ఇండియన్ హిస్టారికల్ రికార్డ్స్ కమిటీ 63 వ సమావేశాలు ప్రారంభించనున్న ఉత్తరప్రదేశ్ రవాణా మంత్రిత్వ శాఖ సహాయ మంత్రి శ్రీ దయా శంకర్ సింగ్
హైదరాబాద్, డిసెంబర్ 18:
ఇండియన్ హిస్టారికల్ రికార్డ్స్ కమిటీ 63వ సమావేశం 2022 డిసెంబర్ 18-19 తేదీల్లో రెండు రోజుల పాటు లక్నోబి- మహానగర్ ఎక్సటెన్షన్ లో ఉన్న ఉత్తరప్రదేశ్ స్టేట్ ఆర్కైవ్స్లో జరగనున్నది. మొదటి రోజు ప్రారంభ సమావేశం, వ్యాపార సదస్సులు జరుగుతాయి. రెండో రోజు విద్యా సదస్సు జరుగుతుంది. 1600 తర్వాత భారతీయ చరిత్ర యొక్క అసలు మూలాల ఆధారంగా వివిధ అంశాలపై మొత్తం 24 పరిశోధకులు పత్రాలు సమర్పిస్తారు.
ఉత్తరప్రదేశ్ రవాణా మంత్రిత్వ శాఖ సహాయ మంత్రి శ్రీ దయా శంకర్ సింగ్ 2022 డిసెంబర్ 22 వ తేదీ ఉదయం 10.30 గంటలకు సమావేశాలు ప్రారంభిస్తారు. నేషనల్ ఆర్కైవ్స్ ఆఫ్ ఇండియా సేకరించిన పురాతన మూలాధారాలు ఆధారంగా “స్వాతంత్ర్య పోరాటం- స్వాతంత్ర్య సమారా యుద్ధంలో తెలిసిన మరియు తక్కువ-తెలిసిన పోరాటాలు” పేరుతో రూపొందించిన ప్రదర్శనను మంత్రి ప్రారంభిస్తారు.
ప్రారంభ సమావేశంలో ఉత్తరప్రదేశ్ ప్రభుత్వ సంస్కృతి, పర్యాటక శాఖ ముఖ్య కార్యదర్శి శ్రీ ముఖేష్ మెష్రామ్ ప్రతినిధులకు స్వాగతం పలుకుతారు. నేషనల్ ఆర్కైవ్స్ ఆఫ్ ఇండియా డైరెక్టర్ జనరల్ మరియు ఇండియన్ హిస్టారికల్ రికార్డ్స్ కమిటీ కార్యదర్శి శ్రీ చందన్ సిన్హా ఆర్కైవ్స్ అభివృద్ధి పై నివేదిక సమర్పిస్తారు. ఈ సందర్భంగా లక్నోలోని ఉత్తరప్రదేశ్ స్టేట్ ఆర్కైవ్స్ డైరెక్టర్ మరియు ఇండియన్ హిస్టారికల్ రికార్డ్స్ కమిటీ స్థానిక కార్యదర్శి శ్రీమతి ఉమా దివేది వందన సమర్పణ చేస్తారు.
రికార్డుల నిర్వహణ మరియు చారిత్రక పరిశోధన కోసం వాటి ఉపయోగం తో ముడిపడి ఉన్న వివిధ అంశాలపై కేంద్ర ప్రభుత్వానికి సలహాలు, సూచనలు అందించేందుకు 1919లో ఇండియన్ హిస్టారికల్ రికార్డ్స్ కమిటీ  ఏర్పాటు చేయబడింది. రికార్డుల సృష్టికర్తలు, సంరక్షకులు మరియు వినియోగదారుల అఖిల భారత సంస్థగా ఇండియన్ హిస్టారికల్ రికార్డ్స్ కమిటీ పనిచేస్తోంది. ఇండియన్ హిస్టారికల్ రికార్డ్స్ కమిటీ సచివాలయంగా నేషనల్ ఆర్కైవ్స్ ఆఫ్ ఇండియా పనిచేస్తుంది. . కేంద్ర సాంస్కృతిక మంత్రి అధ్యక్షతన ఇండియన్ హిస్టారికల్ రికార్డ్స్ కమిటీ పనిచేస్తుంది. కేంద్ర ప్రభుత్వ సంస్థలు, కేంద్ర ప్రభుత్వం నియమించిన ప్రతినిధులు, రాష్ట్ర/కేంద్రపాలిత ప్రాంతాల ఆర్కైవ్లు, విశ్వవిద్యాలయాలు, గుర్తింపు పొందిన సంస్థలకు చెందిన 134 మంది ఇండియన్ హిస్టారికల్ రికార్డ్స్ కమిటీ సభ్యులుగా ఉన్నారు. ఇంతవరకు ఇండియన్ హిస్టారికల్ రికార్డ్స్ కమిటీ సమావేశాలు 62 సార్లు జరిగాయి.
సమావేశాల నిర్వహణ కోసం రెండు కమిటీలు ఏర్పాటు అయ్యాయి.  సమావేశంలో సమర్పించడానికి చరిత్ర మూలాలు ఆధారంగా సిద్ధమైన పరిశోధనా పత్రాలు పరిశీలించడానికి మరియు ఆమోదించడానికి ఎడిటోరియల్ కమిటీ మరియు  కమిటీ తన సిఫార్సులపై తీసుకున్న చర్యలను సమీక్షించడానికి మరియు దానిని వ్యక్తీకరించడానికి స్టాండింగ్ కమిటీ సమావేశానికి సంబంధించిన ఎజెండాపై అభిప్రాయాలు పరిశీలించడానికి కమిటీలు ఏర్పాటు అయ్యాయి. ఇండియన్ హిస్టారికల్ రికార్డ్స్ కమిటీ నియమించిన స్టాండింగ్ కమిటీ ఛైర్మన్గా కేంద్ర సాంస్కృతిక మంత్రిత్వ శాఖ కార్యదర్శి వ్యవహరిస్తారు.
జౌళి మంత్రిత్వ శాఖ
పీపీఈ కవచాల ప్రోటో-టైప్ నమూనాలను పరీక్షించి, ధృవీకరించిన తొమ్మిది అధీకృత ప్రయోగశాలలు
డబ్ల్యూహెచ్వో మార్గదర్శకాలు, కేంద్ర ఆరోగ్య&కుటుంబ సంక్షేమ మంత్రిత్వ శాఖ సూచనలకు అనుగుణంగా ప్రమాణాలు
పీపీఈ కవరాల్ లాట్ల నుంచి ర్యాండమ్గా నమూనాలను సేకరించి, పరీక్షించాలని సేకరణ సంస్థలకు సూచనలు
కొవిడ్ నియంత్రణకు పాటుపడుతున్న ఆరోగ్య నిపుణుల రక్షణకు అత్యంత భద్రత ఇస్తూ, మన దేశంలో పీపీఈ కవచాలను ఉత్పత్తి చేస్తున్నారు. వీటికి సంబంధించిన ప్రోటో-టైప్ పరీక్ష నమూనాలను.., కేంద్ర ఆరోగ్య, కుటుంబ సంక్షేమ మంత్రిత్వ శాఖ సూచించిన సాంకేతిక ప్రమాణాల ప్రకారం తొమ్మిది అధీకృత ప్రయోగశాలలు పరీక్షించి, ధృవీకరించాయి. ప్రపంచ ఆరోగ్య సంస్థ జారీ చేసిన మార్గదర్శకాలకు అనుగుణంగా, ఐఎస్వో 16603 క్లాస్ 3 ప్రకారం, "సింథటిక్ బ్లడ్ పెనెట్రేషన్ రెసిస్టెన్స్ టెస్ట్" ప్రమాణాలకు పైబడి ఈ పరీక్షలు సాగాయి. పీపీఈల లోపలకు ఏరోసోల్ కణాలుగానీ, ద్రవాలు గానీ చేరకుండా అడ్డుకునేలా, ధరించిన వ్యక్తికి పూర్తి భద్రత ఉండేలా వీటిని రూపొందించారు.
కవరాల్స్ లోపలి భాగంలో ప్రత్యేక సర్టిఫైడ్ కోడ్లు ముద్రించిన అధీకృత సంస్థల నుంచే సామగ్రిని సేకరించాలని అన్ని ప్రభుత్వ సేకరణ సంస్థలు, ప్రైవేట్ ఆసుపత్రులకు సూచించారు. జౌళి మంత్రిత్వ శాఖ వెబ్సైట్ www.texmin.nic.in లో పొందుపరిచిన వెబ్ లింక్లో ధృవపత్రాలను నిర్ధారించుకున్న తర్వాతే, ధృవీకృత తయారీదారుల నుంచి సామగ్రి తీసుకోవాలని వినియోగదారులు, సేకరణ సంస్థలను అభ్యర్థించారు. పీపీఈ కవచాల లాట్ల నుంచి ర్యాండమ్గా నమూనాలను సేకరించి, ఆమోదం పొందిన తొమ్మిది ప్రయోగశాలల్లో పరీక్షించాలని సేకరణ సంస్థలకు సూచించారు. ఈ తొమ్మిది ప్రయోగశాలల వివరాలు www.texmin.nic.in లో ఉన్నాయి.
(Visitor Counter : 320
ఆరోగ్య, కుటుంబ సంక్షేమ మంత్రిత్వ శాఖ
డిపార్ట్ మెంట్ ఆఫ్ హెల్థ్ రిసర్చ్  కుమరియు ప్రపంచ ఆరోగ్య సంస్థ  కు మధ్య అసిస్టివ్ టెక్నాలజీ పైప్రాజెక్టు సహకారం ప్రధానమైన ఒప్పందం పై సంతకాల కు ఆమోదం తెలిపిన మంత్రిమండలి
తక్కువ ఖర్చు లో ఉన్నతమైన నాణ్యత తో కూడిన సహాయక సాంకేతిక పరిజ్ఞానాన్ని పెంచుకోవడం కోసం డిపార్ట్ మెంట్ ఆఫ్ హెల్థ్ రిసర్చ్  కు మరియు ప్రపంచ ఆరోగ్య సంస్థ  కు మధ్య ప్రాజెక్టు సహకారం ప్రధానమైనటువంటి ఒప్పందం పై సంతకాలు అయిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకు రావడమైంది. ఈ ప్రక్రియ లో ముఖ్యం గా పరిశోధన ను, నూతన ఆవిష్కరణల ను సమర్థించడం తో పాటు, సామర్థ్య నిర్మాణం పైన సైతం శ్రద్ధ తీసుకోవడం జరుగుతుంది.
ప్రాజెక్టు సహకారం ప్రధానం అయినటువంటి ఒప్పందం  పత్రాల పైన 2022 వ సంవత్సరం అక్టోబర్ 10 వ తేదీ నాడు డబ్ల్యుహెచ్ఒ, 2022 వ సంవత్సరం అక్టోబరు 18వ తేదీ న డిపార్ట్ మెంట్ ఆఫ్ హెల్థ్ రిసర్చ్  సంతకాలు చేశాయి.
అసిస్టివ్ టెక్నాలజీ వినియోగం, పరిశోధన ను, నూతన ఆవిష్కరణలను పెంచుకోవడం మరియు తగినటువంటి శిక్షణ కార్యక్రమాల ను వ్యాప్తి లోకి తీసుకు రావడం వంటి అంశాల లో ప్రపంచ దేశాల దృష్టి ని ఆకర్షించే దిశ గా కృషి చేయడం ఈ సహకారం యొక్క ప్రధానోద్దేశ్యాలు గా ఉన్నాయి.
ఉప రాష్ట్రపతి సచివాలయం
ప్రజలకు హృదయపూర్వక ఓనం శుభాకాంక్షలు తెలిపిన ఉపరాష్ట్రపతి
ఓనం పర్వదినం సందర్భంగా ఉపరాష్ట్రపతి శ్రీ ఎం. వెంకయ్య నాయుడు ప్రజలకు శుభాకాంక్షలు తెలిపారు. ఈ విషయమై ఉపరాష్ట్రపతి ఒక సందేశాన్ని వెలువరించారు.
ఈ సందేశం యొక్క పూర్తి వచనం ఇలా ఉంది:
ఓనం శుభ సందర్భంగా మన దేశ ప్రజలకు నా హృదయపూర్వక శుభాకాంక్షలు తెలియజేస్తున్నాను. కేరళలో నిజాయితీగల, న్యాయమైన, దయార్థుడు, దయగల పాలకుడైన పురాణపు రాజు మహాబలి జ్ఞాపకార్థం ఓనం జరుపుకుంటారు. ఓనం రోజు సాంప్రదాయ ఆటలు, సంగీతం మరియు నృత్యం మరియు మనోహరమైన గొప్ప విందైన ‘ఓనసాధ్య’తో ప్రత్యేకంగా గుర్తింపు ఉంది. మహాబలి రాజును ఇళ్లలోకి, హృదయాల్లోకి ఆహ్వానించడానికి అందమైన పూల తివాచీలు వేస్తారు. ఈ ఓనం రోజున మన భౌతికపరమైన శ్రేయస్సు జరుపుకునేటప్పుడు మహా గొప్పరాజు మహాబలి అందించిన నిజాయితీ, సమగ్రత, దయ, కరుణ, నిస్వార్థత మరియు త్యాగం వంటి విలువలను గుర్తుచేసుకుందాం. ఓనం అనేది కుటుంబం మరియు స్నేహితులు కలిసి చేసుకునే సంబరాల సందర్భం. ఈ సంవత్సరం కోవిడ్-19 వ్యాప్తి కారణంగా మనం ఎదుర్కొంటున్న అనూహ్యమైన ఆరోగ్య అత్యవసర పరిస్థితుల దృష్ట్యా.. నా తోటి పౌరులను ఓనంను ఇంట్లో నిరాడంబరంగా జరుపుకోవాలని, కోవిడ్ ఆరోగ్యం, పరిశుభ్రత ప్రోటోకాల్కు కట్టుబడి జరుపుకోవాలని నేను కోరుతున్నాను. ఈ ఆనందకరమైన పండుగ మన దేశంలో శాంతి, శ్రేయస్సు మరియు ఆనందం యొక్క కొత్త శకానికి గాను నాంది పలకాలని కోరుకుంటున్నాను అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 193.45 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 17,883
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,134 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,15,574 కు పెరిగింది.
గత 24 గంటల్లో 2,338 కొత్త కేసులు నమోదయ్యాయి.
రోజువారీ పాజిటివిటీ రేటు 0.64%
వారపు పాజిటివిటీ రేటు 0.61%
గత 24 గంటల్లో చేసిన 3,63,883 కొవిడ్ పరీక్షలతో కలిపి ఇప్పటివరకు 85.04 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
110.79 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 53.81 లక్షలకు పైగా డోసులు నిర్వహణ
98.26 శాతానికి చేరిన రికవరీ రేటు
గత 24 గంటల్లో 12,516 కొత్త కేసులు నమోదు
క్రియాశీల కేసుల సంఖ్య 1,37,416. ఇది 267 రోజుల కనిష్ట స్థాయి
వారపు పాజిటివిటీ రేటు  గత 49 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 53,81,889 డోసులతో కలిపి, 110.79 కోట్ల డోసులను  టీకా కార్యక్రమం అధిగమించింది. 1,13,18,816 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,80,018
|
|
రెండో డోసు
|
|
93,07,096
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,73,522
|
|
రెండో డోసు
|
|
1,61,23,036
|
|
18-44 ఏళ్ల వారు
|
|
మొదటి డోసు
|
|
42,92,51,634
|
|
రెండో డోసు
|
|
16,30,73,557
|
|
45-59 ఏళ్ల వారు
|
|
మొదటి డోసు
|
|
17,75,00,331
|
|
రెండో డోసు
|
|
10,27,21,593
|
|
60 ఏళ్లు పైబడినవారు
|
|
మొదటి డోసు
|
|
11,12,54,170
|
|
రెండో డోసు
|
|
6,99,66,268
|
|
మొత్తం
|
|
1,10,79,51,225
గత 24 గంటల్లో 13,155 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,38,14,080 కు పెరిగింది.
దేశవ్యాప్త రికవరీ రేటు 98.26 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 138వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 12,516 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,37,416 వద్ద ఉన్నాయి. ఇది 267 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,65,286 పరీక్షలు చేశారు. దేశవ్యాప్తంగా ఇప్పటివరకు 62.10 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.10 శాతంగా ఉంది. గత 49 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.07 శాతంగా ఉంది. రోజువారీ పాజిటివిటీ రేటు గత 39 రోజులుగా 2 శాతం కంటే తక్కువగా, 74 రోజులుగా 3 శాతం కంటే తక్కువగా నమోదవుతోంది.